ТЕХНИКАЛЫҚ ТАПСЫРМА (ТЗ)

Жоба атауы: Ғылыми жарияланымдарды басқару және интеграцияланған портал (Science RSU жүйесі негізінде)  
  
Мақсаты:  
Жұбанов университетінің ғылыми жүйелерін (4 сайтты) біріктіріп, ғылыми жарияланымдарды (диссертация, монография, оқу құралы, журнал, патент және т.б.) автоматты түрде тіркеп, модерациядан өткізу, Scopus/Web of Science базаларымен автоматты салыстыру және жарияланған еңбектерге сараптамалық есеп беру.

# 1. Сайттар тізімі мен байланысы:

1) science.arsu.kz – негізгі жүйе. Студент, магистрант, докторант және қызметкер өз жұмыстары мен жарияланымдарын жүктейді.  
2) zhubanov.edu.kz – Жұбанов университетінің ғылыми порталы. Барлық мақұлданған ғылыми материалдар автоматты түрде бұл сайтта көрсетілуі тиіс.  
3) scopus.com – ғылыми мақалаларды тексеру үшін база (автоматты тексеру керек).  
4) webofscience.com – ғылыми мақалаларды тексеру үшін база (автоматты тексеру керек).

# 2. Рөлдер:

- Әкімші (Admin) – барлық процестерді бақылайды, мақұлдайды/қайтарады, ескертулер қалдырады.  
- Студент (бакалавр), Магистрант, Докторант – ғылыми жұмыс жүктейді.  
- Қызметкер – модератор рөлінде, тексеріп, жүйеге енгізеді.

# 3. Негізгі функциялар:

- Ғылыми жұмысты жүктеу (PDF, DOCX форматтарында).  
- Жұмыстарды модерациялау (ескертулер қалдыру).  
- Бірнеше авторға бір ғана растау процесі (бұрын әр автор үшін бөлек болатын).  
- Автоматты салыстыру Scopus/Web of Science базаларымен.  
- Мақұлданбаған материалдар сайт бетінде көрсетілмейді.  
- Есеп жүйесі (айлық/жылдық есеп, авторлар, факультеттер бойынша).  
- Іздеу және фильтрлеу (фамилия, факультет, жұмыс түрі, жыл бойынша).  
- Автоматты түрде zhubanov.edu.kz сайтына мәлімет шығару.

# 4. Іздеу және сүзгілеу:

- Фамилия, ғылыми жұмыс атауы, факультет, жұмыс түрі, жыл бойынша іздеу.  
- Статус бойынша сүзу: Мақұлданған, Қарастырылуда, Қайтарылған.

# 5. Интерфейс талаптары:

- Қарапайым және түсінікті интерфейс (адаптивті дизайн).  
- Авторға өзінің статусын көру мүмкіндігі.  
- Ескертулерді көру және қайта жүктеу мүмкіндігі.  
- Автоматты авторизация жүйесі (логин/пароль арқылы).

# 6. Техникалық талаптар:

- Backend API (Node.js, Django немесе Laravel).  
- Frontend (React, Vue немесе басқа).  
- Мәліметтер базасы: PostgreSQL/MySQL.  
- Scopus/Web of Science API немесе парсинг арқылы салыстыру.  
- Есеп генераторы (Excel, PDF форматында).

# 7. Мысал интерфейстер (суретпен):

Қолданыстағы сайттардың скриншоттарын презентацияда көрсетеміз.